[{"text_idx": "#000001", "text": "Elkarlanean sustatu dugu proiektua bi eragileek. 60.000 euroko sari nagusia eta 6.000 euroko zazpi banatuko dira urtarrilean. Euskal Herri osoan egongo da salgai."}, {"text_idx": "#000002", "text": "Tripontzia Urteberriko Saria aurkeztu dugu gaur goizean Gure Esku Dagok eta Euskararen Gizarte Erakundeen Kontseiluak Bilboko Kafe Antzokian. Paul Bilbao eta Angel Oiarbide Kontseiluko eta GEDko bozeramaileek azpimarratu dute epe luzera begirako proiektu honekin \u201ceredu berri bat\u201d sortu nahi dela. Hain zuzen, lurraldetasuna eta euskal komunitatea bere osotasunean aintzat hartzen duen formatu honetako lehen zozketa da. Billeteen diseinuan ere ikus daiteke hori, zenbaki bakoitzeko zortzi serie, eta euskal lurraldetasunari lotutako zortzi ilustrazioetan."}, {"text_idx": "#000004", "text": "Zenbaki eta serie irabazleak 60.000\u20ac jasoko ditu eta zenbaki bereko gainontzeko zazpi serieek, bakoitzak, 6.000\u20ac. Nabarmendu dute gainerako sari potoloen aldean, irabazteko aukerak handiagoak direla, baina, bereziki, indarra eman nahi diotela bertakoa izateari, \u201cgurea\u201d, euskal herritarron zozketa izateari."}, {"text_idx": "#000005", "text": "Euskal Herri osoan egongo da salgai Tripontzia, saltokietan, tabernetan nahiz kalean, 5 euroan. Jada herri gehienetan dago martxan eta aste gutxian bazter guztietara iritsiko da."}, {"text_idx": "#000007", "text": "Bada zerbait irabazteko garaia lelopean kanpaina jarriko dute martxan gaurtik hasita. webgunean argitaratuko dute ekimenaren inguruko informazio guztia, eta webguneetan eta baita ekimeneko zein bi eragileen sare sozialetan ere. Azalpen bideoa ere aurkeztu dugu eta hori hedatzen laguntzeko deia egin nahi dizuegu. Horrekin batera, Twitterren #Tripontzia eta #IrabaztekoGaraia traolak erabiltzeko deia egiten dizuegu."}]